দূষণের চাদরে  দিল্লি সহ গোটা রাজধানী এলাকা। দিল্লিতে দিনেই অন্ধকার। ধোঁয়াশায় হাঁসফাঁস মানুষ। আগ্রায় দেখা যাচ্ছে না তাজমহল। জরুরি অবস্থা জারি করেছে উত্তর প্রদেশের গৌতম বুদ্ধ নগরের জেলা প্রশাসন। কতটা নিরাপদ কলকাতা?
 ওয়েব ডেস্ক: দূষণের চাদরে  দিল্লি সহ গোটা রাজধানী এলাকা। দিল্লিতে দিনেই অন্ধকার। ধোঁয়াশায় হাঁসফাঁস মানুষ। আগ্রায় দেখা যাচ্ছে না তাজমহল। জরুরি অবস্থা জারি করেছে উত্তর প্রদেশের গৌতম বুদ্ধ নগরের জেলা প্রশাসন। কতটা নিরাপদ কলকাতা? দিল্লির পরিস্থিতি এখনও এখানে নেই। দূষণের মাত্রাও অসহনীয় হয়ে ওঠেনি। কিন্তু, আগামী দিনেও কলকাতা, দিল্লি হয়ে উঠবে না এমন কোনও নিশ্চয়তা রয়েছে কি? উত্‍সবের মরশুমে দূষণ নিয়ে চিরকালই সরব পরিবেশবিদরা। এবারও প্রশাসনিক নিষেধাজ্ঞা সত্ত্বেও অবাধে ফেটেছে শব্দবাজি। শব্দবাজি ছাড়া আতশবাজির বহুল ব্যবহারেও বায়ুদূষণ হয়। তাই ঘটেছে এবার দিল্লি সহ গোটা রাজধানী অঞ্চলে। কলকাতা এই বিষ থেকে কতদিন বাঁচতে পারবে। আমাদের কি সতর্ক হওয়ার সময় আসেনি? উঠছে প্রশ্ন। বায়ুদূষণে অনেক্ষেত্রেই দিল্লির কাছাতাছি পৌছে গিয়েছে কলকাতা। মত পরিবেশবিদ সুভাষ দত্তের।